Mouillepunt-vuurtoring

Die Mouillepunt-vuurtoring was 'n vuurtoring in Mouillepunt in Kaapstad, Suid-Afrika, wat in 1842 gebou en in 1908 gesloop is. Dit was aan die noordoostelike kant van Tafelbaai in Grangerbaai geleë. Die gevaarlike rotse by Mouillepunt het dit genoodsaak.

Dit was die tweede vuurtoring wat in Suid-Afrika gebou is naas die Groenpunt-vuurtoring (1824). Dit was 'n ronde steentoring, omtrent 11 meter hoog. Die fondament kan nog gesien word voor die hotelskool van die Kaapse Skiereiland Universiteit van Tegnologie.

Verwysings

Sien ook 
 Ligtoring
 Vuurtorings van Suid-Afrika
 Groenpunt-vuurtoring

Bron 
 KENNIS, 1980, vol 5, bl. 878-879, ISBN 0 7981 0827 4

Vuurtorings van Suid-Afrika